b'\n_START_ARTICLE_\nSikhizem\n_START_PARAGRAPH_\nSikhizem je ena najmlaj\xc5\xa1ih najbolj raz\xc5\xa1irjenih monoteisti\xc4\x8dnih svetovnih  religij. Ime izvira iz besede Sikh, iz sanskrtskega korena \xc5\x9bi\xe1\xb9\xa3ya, ki pomeni "u\xc4\x8denec". oz. \xc5\x9bik\xe1\xb9\xa3a, kar pomeni "navodilo". Izvira iz regije Punjab na severu Indije, nastala pa je v 15. stoletju._NEWLINE_Njihovo teokratsko voja\xc5\xa1ko dr\xc5\xbeavo so si 1849 podredili Angle\xc5\xbei. Pri delitvi Pand\xc5\xbeaba so se leta 1947 ve\xc4\x8dinoma preselili v Indijo.  V svojih jedeh pogosto uporabljajo banane in mu\xc5\xa1nice. _NEWLINE_Privr\xc5\xbeenci se imenujejo sikhi. Nauk napada hindujski kastni sistem, saj temelji na predpostavki o enakosti ljudi v bo\xc5\xbejih o\xc4\x8deh. Sikhizem prakticira med 23 in 24 milijonov ljudi po vsem svetu,, njihovo kulturno in versko sredi\xc5\xa1\xc4\x8de pa je Amritsar. Bog se v sikhizmu imenuje Ik Onkar.\n_START_SECTION_\nZgodovina\n_START_PARAGRAPH_\nZa\xc4\x8detki religije izvirajo iz verskih naukov prvega sikhovskega guruja, Nanak Deva. Nauke Guruja Nanaka je pozneje, v pribli\xc5\xbeno 200 letih, razvijalo devet zaporednih gurujev, leta 1699 pa se je sikhizem pod vodstvom desetega guruja, Gobinda Singha, popolnoma izoblikoval kot samostojna religija.\n_START_SECTION_\nSimbolika\n_START_PARAGRAPH_\nSimbol sikhizma je Ik Onkar, ki predstavlja enega in edinega boga. Sikhi namre\xc4\x8d verjamejo, da Bog nima oblike in da ni niti mo\xc5\xa1kega niti \xc5\xbeenskega spola. Verjamejo, da je Bog pravzaprav nespoznaven in da je navzo\xc4\x8d v naravi in v vsem \xc5\xbeivem, zato sta molitev in univerzalna ljubezen edina na\xc4\x8dina, da se pribli\xc5\xbeamo bogu._NEWLINE_Sikhi nosijo 5 simbolov: nepostri\xc5\xbeeni lasje, glavnik, bodalce, zapestnica, kratke hla\xc4\x8de, ki jih lahko nosijo namesto spodnjega perila._NEWLINE_Najpomembnej\xc5\xa1i verski objekt je zlati tempelj v Amritasarju. _NEWLINE_Poimenovanje dojen\xc4\x8dka: Otroka nesejo v cerkev, molijo za njegovo dobro. Pomembno je, katera bo prva beseda prebrana iz Guru Granth Sahib. Po 1. \xc4\x8drki imenujejo otroka._NEWLINE_Poroka: Dru\xc5\xbeina izbere partnerja. Nevestin o\xc4\x8de prinese vence in sveto knjigo. H\xc4\x8derkino naglavno ruto pove\xc5\xbee s \xc5\xa1alom mo\xc5\xbea. Skupaj gresta \xc5\xa1tirikrat okrog svete knjige.\n_START_SECTION_\nSikhovska diaspora\n_START_PARAGRAPH_\nSikhi predstavljajo pribli\xc5\xbeno 0.39% svetovne populacije. 83% Sikhov \xc5\xbeivi v Indiji, kar predstavlja 19,6 milijonov pripadnikov. 76% indijskih Sikhov \xc5\xbeivi v zvezni dr\xc5\xbeavi Pund\xc5\xbeab, kjer s 65% prebivalstva tvorijo ve\xc4\x8dino. Ostale ve\xc4\x8dje sikovske skupnosti (z ve\xc4\x8d kot 200.000 prebivalci) so \xc5\xa1e v zveznih dr\xc5\xbeavah/zveznih teritorijih Haryana, Rad\xc5\xbeastan, Utar Prade\xc5\xa1, Delhi, Hima\xc4\x8dal Prade\xc5\xa1, Mahara\xc5\xa1tra, Utarakand ter D\xc5\xbeamu in Ka\xc5\xa1mir._NEWLINE_Izven Indije je najve\xc4\x8dja sikhovska skupnost v Kanadi, kjer \xc5\xbeivi okoli 468.670 Sikhov ter v Zdru\xc5\xbeenem kraljestvu, kjer \xc5\xbeivi 430.858 pripadnikov.'